《寄周司理》
宋代·吕本中

日月走劻勷，舟楫卧烦暑。凉秋在万里，客子安得语。

周侯磊落人，怜我自熬煮。殷勤半月留，可得一笑许。

别来今几日，坐此百里阻。清风不时来，晓月仍半吐。

卷帘看脩竹，忽似对眉宇。人生行乐耳，舍此皆自苦。

终期卜邻归，重听对床雨。虽无呜呜歌，亦有坎坎鼓。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。